open-index/open-wikipedia-markdown huggingface dataset:
Քահանայի գարնանային այգին Նյուենենում

«**Քահանայի գարնանային այգին Նյուենենում**» (, , կամ ***Գարնանային այգի*** (), հոլանդացի նկարիչ, պոստիմպրեսիոնիզմի և էքսպրեսիոնիզմի ներկայացուցիչ Վինսենթ վան Գոգի նկարներից։ Այս ստեղծագործությունը հեղինակը վրձնել է 1884 թվականին։ Յուղաներկով կտավի չափերն են 25 × 57 սմ է կամ 39 × 72։

Նկարը 2020 թվականի մարտի 30-ին գողացել են Զինգեր Լարենի թանգարանից։

## Պատմություն
Վինսենթ վան Գոգը մի քանի ամիս միայնակ ապրում էր Նիդերլանդների հյուսիսիում գտնվող Դրենթե բնակավայրում։ Այստեղ նկարիչը եկել էր 1883 թվականի դեկտեմբերին՝ այցելելու ծնողներին։ Նրա հայրը Էյնդհովենից ոչ հեռու գտնվող Նյուենենի Հոլանդական ռեֆորմիստական եկեղեցու քահանա էր։ Տան հետնամասում գտնվող լվացքատունը վերափոխվել էր որպես նկարչի արվեստանոց։ Վան Գոգի հայրը Թեոյին գրած նամակում հայտնել է. «*Մենք չենք մտածում, որ այն լիովին համապատասխանում է, սակայն մեր մոտ պատշաճ կերպով վառարան է տեղադրված։ Ես ուզում էի նաև մեծ պատուհան տեղադրեի, սակայն նա չցանկացավ*»։ Գոգը ծնողների մոտ մնաց մինչև 1885 թվականի նոյեմբեր ամիսը, երբ ավարտեց *«[[Կարտոֆիլ ուտողները]]»* կտավը, ինչից հետո մեկնեց Անտվերպեն, իսկ հետո, 1886 թվականին՝ Փարիզ։

## Նկարագիր
Նյուենենում Վինսենթ վան Գոգը փաստաթղթավորեց այգում կատարված տարվա եղանակների հերթափոխը։

«Քահանայի գարնանային այգին Նյուենենում» ստեղծագործությանը նախորդեց ձմեռային տեսարաններով շարքը, որը նկարվել է 1884 թվականի մայիսին։ Կտավին պատկերված է այգու տեսարանը՝ առաջին պլանին մուգ ֆիգուրով, իսկ հեռվում՝ հին եկեղեցու ավերակներն են։

Նկարի կանաչ և կարմիր երանգները ցույց են տալիս, որ ձմեռը հեռացել է գարունն է սկսվում։ 1884 թվականի մարտին Անտոն վան Ռափարդին գրած նամակում Վինսենթը տարվա եղանակների հերթափոխի մասին գրում է. «*Դեռևս փնտրում եմ ձմեռային այգու գույնը։ Սակայն արդեն կա գարնանային այգին՝ հիմա։ Եվ այն դարձավ չափազանց ուրիշ*»։

Մեծածավալ կտավը Գրոնինգենում գտնվող Գրոնինգենի թանգարանի հավաքածուի կազմում էր 1962 թվականից մինչև 2020 թվականը, մինչև Զինգեր Լարենի թանգարանին վարձակալությամբ տրամադրելը։


Պատկեր:Wintertuin, Vincent van Gogh, Nuenen, maart 1884.jpg|*Ձմեռային այգի* («Wintertuin»), տուշով և մատիտով նկար, Վինսենթ վան Գոգ, 1884 թվականի մարտ, Վան Գոգի թանգարան, Ամստերդամ
Պատկեր:Vincent van Gogh - The Parsonage Garden at Nuenen in Winter - Google Art Project.jpg|*Փարսոնի այգին Նյուենենում ձմռանը*, նկար թանաքով և տուշով,  Վինսենթ վան Գոգ, 1884 թվականի մարտ, Կերպարվեստի թանգարան (Բուդապեշտ)


## Գողություն
«Քահանայի գարնանային այգին Նյուենենում» ստեղծագործությունը Հյուսիսային Հոլանդիայի Լարենե բնակավայրի Զինգեր Լարենի թանգարանից հափշտակվել է 2020 թվականի մարտի 30-ին։ Այդ ժամանակ պատկերասրահը փակ էր հանրության համար COVID-19 համավարակի պատճառով։ Ըստ ոստիկանության տվյալների՝ գողերը թանգարան են մտել վաղ առավոտյան՝ կոտրելով ապակե դռները։ Մինչև ոստիկանության ժամանումը գողերն արդեն անհետացել էին։

## Տես նաև
* Ելք Նյուենենի բողոքական եկեղեցուց

## Ծանոթագրություններ

Կատեգորիա:1884 նկարներ
Կատեգորիա:Արվեստի գողացված գործեր
Կատեգորիա:Բնանկարներ
Կատեգորիա:Նիդերլանդների արվեստ
Կատեգորիա:Վինսենթ վան Գոգի նկարներ
I Will Survive

**I Will Survive** (), Գլորիա Գեյնորի երգացանկի ամենահայտնի երգը, որը թողարկվել է 1978 թվականի հոկտեմբերին։ Երգի հեղինակներն են Ֆրեդի Փերենը և Դինո Ֆեկարիսը։

## Պատմություն
Երգի պատմությունը ներկայացվում է այն մարդու անունից, որն իր սիրելիի հետ կապերը խզել է, և նա հավաքում է բոլոր ուժերը հետագայում ապրելու համար։ Այս երգը հաճախ օգտագործվում է որպես ֆեմինիստական շարժման, ԼԳԲՏ համայնքի և ՄԻԱՎ-ով վարակվածների օրհներգ։ Այն դիսկո ոճի ամենահայտնի երգերից մեկն է և Գլորիայի Գեյնորի սուպերհիթը, որը 1979 թվականին «Billboard Hot 100»-ում գրավել է առաջին հորիզոնականը։ 1980 թվականին երգն արժանացել է «Գրեմմի» մրցանակի` որպես «Դիսկո ոճի լավագույն երգ», ինչպես նաև «Rolling Stone» ամսագրի «Բոլոր ժամանակների 500 մեծագույն երգեր» ցանկում զբաղեցրել է 489-րդ հորիզոնականը։

Բացի Գլորիա Գեյնորից՝ երգը տարբեր ժամանակներում կատարել են Դայանա Ռոսը (1995), «Cake» խումբը (1996), «R.E.M.» խումբը (1996), «Crazy Frog»-ը (2006), Շիրլի Բեսսին (2007) և շատ այլ կատարողներ, այդ թվում` «U-stay»-ը, որի քավեր տարբերակն օգտագործվել է որպես «Բախելով երկնքի դռները» ֆիլմի սաունդթրեք, ինչպես նաև Դեմի Լովատոն, որի քավեր տարբերակն «Angry Birds» մուլտֆիլմի սաունդթրեքն է։ Երգը նաև հնչել է «Ելումուտ», «Կեղտոտ կոյոտ բար», «Հղին», «Հին երգեր գլխավորի մասին 3» ֆիլմերում և հիմք հանդիսացել Ռոբբի Վիլիամսի «Supreme» երգի համար (2000):

## Ծանոթագրություններ

Կատեգորիա:1993 սինգլներ
Կատեգորիա:1996 սինգլներ
Կատեգորիա:Billboard Hot 100 գլխավորած սինգլներ
Կատեգորիա:Irish Singles Chart գլխավորած սինգլներ
Կատեգորիա:UK Singles Chart գլխավորած սինգլներ
Կատեգորիա:Ամերիկյան երգեր
Կատեգորիա:Երգեր այբբենական կարգով
Կատեգորիա:ԼԳԲՏ երգեր
Կատեգորիա:Փոփ երգեր
Կատեգորիա:Ֆեմինիստական երգեր
Գնչուների միջազգային օր

«**Գնչուների միջազգային օր**», միջազգային տոն, որն ամեն տարի՝ ապրիլի 8-ին, նշվում է ամբողջ աշխարհի գնչուների կողմից։

## Պատմություն և տոնակատարություն
«Գնչու»-ն մոտ 80 էթնիկ խմբի հավաքական անունն է, որոնք միավորված են ծագման ընդհանրությամբ և «գնչուների օրենքի» ընդունմամբ։ Բոլոր այս էթնիկ խմբերը յուրահատուկ մշակութային ժառանգության կրողներն են, որի պահպանման համար 1971 թվականի ապրիլի 8-ին Լոնդոնում տեղի է ունեցել Առաջին համաշխարհային գնչուական կոնգրեսը, որին ներկա էին աշխարհի երեսուն պետություններից գնչու պատվիրակներ։

Նույն թվականին անգլիական մայրաքաղաքում ստեղծվել է Գնչուների միջազգային միությունը։ Գնչուների առաջին համաշխարհային կոնգրեսի կարևոր արդյունքներից էր գնչուներին՝ որպես միասնական տարածք չունեցող ազգի ճանաչումը և գնչուական ազգային խորհրդանիշների՝ դրոշի և օրհներգի ընդունումը։

Գնչուների առաջին համաշխարհային Կոնգրեսի մեկնարկի օրը, ազգի ինքնորոշման օրը, գնչուական դրոշի և հիմնի օրը, ըտս էության, կարելի է նշել ապրիլի 8-ին, սակայն Գնչուների միջազգային միությունը որոշել է միավորել այդ բոլոր անվանումները մեկ օրվա մեջ՝ «Գնչուների օր»։ Այս օրն է ծնվել նաև Անաստասիա Բուրակը` գնչու հայտնի շանսոնյեն։

«Գնչուների միջազգային օրը» իրադարձություն է ոչ միայն գնչուների համար, այլ նաև գնչուական մշակույթի երկրպագուների համար, քանի որ այդ օրն ամբողջ աշխարհում անցկացվում են տարբեր տեսակի համերգներ, շնորհանդեսներ, փառատոններ, որտեղ բոլոր ցանկացողները կարող են ծանոթանալա գնչուական ժողովրդի ինքնատիպ ֆոլկլորին։

Որոշ գնչուներ սովորույթ ունեն «Գնչուների օրը»՝ երեկոյան որոշված ժամին, փողոցով տանել վառած մոմ։

## Տես նաև
* Գնչուների դրոշ

## Ծանոթագրություններ

## Արտաքին հղումներ
* Գնչուների միջազգային օր

Կատեգորիա:1971 հիմնադրումներ
Կատեգորիա:Ազգային օրեր
Կատեգորիա:Ապրիլի 8
Կատեգորիա:Ապրիլի տոներ
Կատեգորիա:Գնչուներ
Կատեգորիա:Հակառասիզմ
Կատեգորիա:Միջազգային օրեր
Կատեգորիա:Փոքրամասնության իրավունքներ
Խաղաղ հանգրվան

**Խաղաղ հանգրվան** (), խորհրդային տիկնիկային մուլտիպլիկացիոն ֆիլմ, որը նկարահանվել է Անատոլի Կարանովիչի կողմից, 1957 թվականին, «Սոյուզմուլտֆիլմ» ստուդիայում։

## Սյուժե
Իմանալով իշխանությունների կողմից նավահանգիստ կատարելու մոտալուտ այցի մասին, տնօրեն Ի. Տիտաննիկովը սկսում է իր ղեկավարած հանգրվան արագ կերպով վերանորոգել։ Ֆիլմի ավարտին նա ինքը դառնում է իր խարդախությունների զոհը։ Մուլտֆիլմի բարոյակախոսությունը վստահված գործի նկատմամբ ազնիվ վերաբերմունքի մասին է։

Մուլտֆիլմի մեկ այլ գիծ ամաչկոտ Սենյա Յոժիկովի` Նինոչկա Լանդիշևայի հանդեպ սիրո մասին է։

## Նկարահանող խումբ
* Սցենարի հեղինակներ՝ Նիկոլայ Էրդման, Վալերի Մեդվեդև
* Ռեժիսոր՝ Անատոլի Կարանովիչ
* Օպերատոր՝ Միխայիլ Կամենեցկի
* Նկարիչ՝ Անատոլի Կուրիցին
* Կոմպոզիտոր՝ Սիգիզմունդ Կաց
* Հնչյունային օպերատոր` Բորիս Ֆիլչիկով
* Երգի տեքստերի հեղինակ՝ Սերգեյ Բոգոմազովի
* Ռեժիսորի օգնական՝ Ա. Վասիլևա
* Համակցված նկարահանումներ՝ օպերատոր` Նիկոլայ Գրինբերգ, նկարիչ` Ռոման Գուրով
* Տիկնիկներ և դեկորացիաները պատրաստել են՝ Վ. Կուրանովը, Ն. Սոլնցևը, Օլեգ Մասաինովը, Գենադի Լյուտինսկին, Ա. Ֆիլասովը, Պավել Լեսինը, Վ. Չերնիխովան, Ա. Ժուկովան, Վ. Կալաշնիկովան, Մ. Ֆիկովան, Կ. Ռուսանովան, Սվետլանա Զնամենսկայան` գլխավոր նկարիչ Ռոման Գուրովի գլխավորությամբ
* Տիկնիկավարներ՝ Լ. Վալուցկայա, Լև Ժդանով, Վ. Զակրևսկի, Վ. Կուսով, Վ. Նովիկովա, Սեմյոն Սամոդուր, Մ. Խորոշկո, Պ. Յակուշև
* Դերերը հնչունավորել են ՝ Վլադիմիր Գրիբկով, Նիկոլայ Պրոկովիչ, Կապիտոլինա Կուզմինա, Բորիս Տոլմազով, Անատոլի Շչուկին, Մ. Խորոշկո
* Հեղինակի տեքստը կարդում է՝ Զինովի Գերդտ
* Նկարահանող խումբը ներկայացված է ըստ մուլտֆիլմի լուսագրերի։

## Ծանոթագրություններ

## Գրականություն
* Стр. 306-307.

## Արտաքին հղումներ
* 
* Մուլտֆիլմ առցանց

Կատեգորիա:«Սոյուզմուլտֆիլմ» ստուդիայի մուլտֆիլմեր
Պեր Գյունտ (մուլտֆիլմ)

**Պեր Գյունտ** (), 1979 թվականին նկարահանված խորհրդային տիկնիկային մուլտֆիլմ` մեծահասակների համար, որը ստեղծվել է «Սոյուզմուլտֆիլմ» ստուդիայում, ռեժիսոր Վադիմ Կուրչևսկու կողմից։ Մուլտֆիլմը նկարահանվել է ըստ Հենրիկ Իբսենի համանուն դրամայի, ֆիլմում օգտագործվում է Էդվարդ Գրիգի երաժշտությունը։

## Սյուժե
Պեր Գյունտը մի գեղեցիկ տղա է, աղջիկներն անընդհատ նայում էին նրան, իսկ ինքը երազում էր թագավոր դառնալ և հարստանալ։ Նա հարսանիք է գնում և այնտեղ տեսնում Սոլվեյգին։ Պերը հարբում է, վիճում հյուրերի հետ և հեռանում լեռներ, որտեղ նա հանդիպում է տրոլ աղջկա։ Պերը ցանկանում է ամուսնանալ նրա հետ և դառնալ թագավոր, բայց տրոլների թագավորը բացատրում է նրան, որ դրա համար հարկավոր է տրոլ դառնալ և ապրել իրենց սովորությունների համաձայն։ Պերին հաջողվում է փախչել, և նա հեռանում է նավի վրա։ Երկար տարիներ նա լողում և հարստություն է կուտակում։ Իսկ երբ վերադառնում է հայրենի եզերք, նրա նավը փոթորկից խորտակվում է` կործանելով թղջ բեռը։ Ճանապարհորդության ընթացքում մահանում է Պերի մայրը, իսկ Սոլվիգը դեռ սպասում էր նրան անտառային խրճիթում։ Ճանապարհների խաչմերուկում նստած էր մի ծեր տրոլ, որն ասում է, որ Պերն ապրել է տրոլների նման՝ միայն իր համար։ Հուսահատ Պերը կրակ է տեսնում, մոտենում է տանը և կանչում Սոլվեյգին։ Վերջինս ասում է, որ նրա համար ինքը միշտ մնացել է այնպիսին, ինչպիսին կար։

## Նկարահանող խումբ
* Ռեժիսոր՝ Վադիմ Կուրչևսկի
* Սցենարի հեղինակներ՝ Վադիմ Կուրչևսկի, Ռաիսա Ֆրիչինսկայա
* Բեմադրող նկարիչներ՝ Նինա Վինոգրադովա, Ի. Դոբրոնիցկայա
* Անիմատորներ՝ Վյաչեսլավ Շիլոբրեև, Նատալյա Դաբիժա, Նատալյա Տիմոֆեևա, Իրինա Սոբինովա-Կասիլ
* Օպերատոր՝ Ալեքսանդր Վիխանսկի
* Կոմպոզիտոր՝ Նիկոլայ Կարետնիկով
* Հնչյունային ռեժիսոր՝ Վլադիմիր Կուտուզով
* Խմբագիր՝ Նատալյա Աբրամովա
* Տիկնիկները և դեկորները պատրաստել են՝ Վլադիմիր Աբբակումովով, Վլադիմիր Ալիսով, Սվետլանա Զնամենսկայա, Ալեքսանդր Բելաև, Օլեգ Մասաինով, Նինա Մոլևա, Ն. Կորնևա, Վ. Սմոլյանինով, Միխայիլ Կոլտունով, Պավել Գուսև, Մարինա Չեսնոկովա, Վալենտին Լադիգին, Ե. Դաիկովիչ
* Խմբագիր՝ Նադեժդա Տրեշչյովա
* Ռեժիսոր՝ Գ. Կովրով
* Դերերը հնչյունավորել են՝ Օլեգ Յանկովսկի, Աննա Կամենկովա, Նիկիտա Պոդգորնի, Լարիսա Պաշկովա, Սեմյոն Սամոդուր, Իրինա Կարտաշյովա
 
Նկարահանող խումբը ներկայացված է ըստ մուլտֆիլմի լուսագրերի։

## Մուլտֆիլմի մասին

## Տես նաև
* Թզուկները և լեռնային թագավորը` մուլտֆիլմ Էդվարդ Գրիգի երաժշտությամբ
* Երեք քույրերը, որոնք հայտնվել էին սարում` մուլտֆիլմ ըստ նորվեգական հեքիաթի

## Ծանոթագրություններ

## Արտաքին հղումներ
* 
* 

Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:1979 մուլտֆիլմեր
Կատեգորիա:Խորհրդային մուլտֆիլմեր
Sequoia Capital

**Sequoia Capital**, ամերիկյան վենչուրային հիմնադրամ, որը ստեղծվել է 1972 թվականին Դոն Վալենտինի կողմից։ Վալենտայնի հաջող ներդրումների թվում է 1978 թվականին Apple-ում կատարված ներդրումը։ 90-ականների կեսերից կառավարման մեջ ակտիվ դեր են խաղում հիմնադրամի գործընկերներ Մայքլ Մորիցը և Դուգ Լեոնեն։

Հիմնադրամը ղեկավարում են ինը գլխավոր գործընկերներ՝ Մորիտց, Լեոնե, Ջիմ Գետց, Ալֆրեդ Լին, Ռելոֆ Բոտա, Նիլ Շեն, Մայքլ Գոգեն, Բրայան Շրայեր և Կույ Չժոու։ Նրանց տարեկան աշխատավարձը հասնում է $ 1 մլն, սակայն ստացվող եկամուտների մեծ մասը կազմում է ներդրումների շահույթը։ Sequoia Capital-ը հայտնի է դարձել ստարտափներում արագ ներդրումներով, որոնք հետագայում դարձել են բազմամիլիարդանոց ընկերություններ՝ Cisco, Google, Yahoo, PayPal, Youtube, LinkedIn, Dropbox, Stripe, Square, Airbnb, WhatsApp, Instagram, PicsArt Photo Studio: Սթարտափների թվում, որոնց հիմնադրամը մերժել է ներդրումներում, եղել են Twitter-ը, Pinterest-ը և Facebook-ը, որը լուրջ չեն ընդունել այն պատճառով, որ Մարկ Ցուկերբերգը ներկայացել է հանդիպմանը գիշերանոցով։

2012 թվականին գործընկերները Sequoia Capital Global Growth Fund-ում ներգրավել են 700 մլն դոլար։ Հիմնադրամը ներդնում է $ 100,000-ից $1 մլն-ի նախնական փուլում, $1 մլն-ից $10 մլն-ի վաղ փուլում, $10 մլն-ից $100 մլն-ի աճի փուլում։ Ներդրումների բազմակի վերադարձը դարձնում է հիմնադրամը արդյունաբերության մեջ առավել արդյունավետներից մեկը։ Այսպես, Sequoia Venture XI Fund-ը 2003 թվականին 387 մլն դոլար է ներգրավել 40 ավանդատուների մոտ (առավելապես համալսարանների և էնդաումենտների մոտ), 2014 թվականին Venture XI-ի եկամուտը փակելիս կազմել է 3,6 մլրդ դոլար կամ տարեկան 41%՝ հանձնաժողովի կողմից հանած։

2009 թվականին հիմնադրամը ստեղծել է սկաուտների լայն ցանց երբեմնի հայտնի ձեռներեցների թվից, որոնք փնտրում են հեռանկարային ընկերություններ, իսկ Sequoia-ն նրանց մատակարարում է միլիոնավոր դոլարներ սկզբնական ներդրումների համար։ Նման մոտեցումը թույլ է տալիս մեծ հավանականությամբ նկատել հեռանկարային ընկերությանը և միաժամանակ թաքցնել այլ վենչուրային հիմնադրամներից իր ակտիվությունը՝ հիմնադրամը ներդրումներ է տալիս սկաուտների միջոցով՝ առանց իր անունը հրապարակելու մինչև նոր փուլ։ Սովորաբար սկաուտն իրեն դուր եկած ընկերությունում ներդնում է մոտ 30 հազար դոլար։ Տարեկան նրանք կարող են Sequoia Capital-ից մինչև 100 հազար ստանալ ստարտափների ֆինանսավորման համար։

## Ծանոթագրություններ

## Արտաքին հղումներ
* sequoiacap.com — Sequoia Capital-ի պաշտոնական կայքը

Կատեգորիա:1972 հիմնադրված ընկերություններ
Կատեգորիա:Ներդրումային ֆոնդեր
Թերեզա Էլֆֆորսս

**Անտուանետտա Թերեզա Էլֆֆորսս** (, ծննդյամբ՝ Էբերգ (), ), շվեդ բեմական դերասանուհի և թատերական ղեկավար։ 1869-1888 թվականներին ղեկավարել է Էլֆֆորսս շարժական թատերախումբը
:

## Կենսագրություն
Թերեզա Էբերգը ծնվել է Ստոկհոլմում, գործարանի սեփականատեր Անդերս Էբերգի և Մարիա Էլիզաբեթ Կանստրյոմի ընտանիքում։ 1837 թվականից եղել է Շվեդիայի Թագավորական բալետի դպրոցի, իսկ 1839 թվականից՝ Դրամատիկական դերասանական դպրոցի () աշակերտուհի։

1837-1842 թվականներին Թերեզան ակտիվորեն աշխատել է Թագավորական դրամատիկական թատրոնում, 1842-1846 թվականներին խաղացել է Նոր թատրոնում (): 1847 թվականին ամուսնացել է  դերասան Լարս Էրիկ Էլֆֆորսսի (1817-1869)՝ իր նորաստեղծ թատերախմբի ղեկավարի հետ։ Այնուհետև նա հանդես է եկել Թերեզա Էլֆֆորսս կեղծանունով։ Թերեզան Էլֆֆորսս թափառական թատերախմբի դերասանուհի էր, իսկ 1886-1888 թվականներին եղել է նրա տնօրենը։ Նա թատրոնի թատերախմբի ղեկավարությունը ստանձնեց ամուսնու հիվանդության ժամանակ և պաշտոնապես նրա մահից հետո՝ 1869 թվականից։

Որպես դերասանուհի՝ Թերեզա Էլֆֆորսսը սկսեց պարզամիտ աղջկա և հերոսուհիների դերերով, այնուհետև անցավ դեպի նեոռեալիստական շարժման ժամանակակից սկանդինավյան և արտասահմանյան պիեսների կերպարներին։ Ըստ մի  քննադատի՝ «Նրա կատարումները առանձնանում էին մեծ  ոգևորությամբ, փոքրիկ մանրուքներով, աշխույժ կյանքի ուժով», և ի նշան իր տաղանդի, նրան տրվեց «Էլիսա Հվասսերը գյուղական միջավայրից» մականունը՝ ի պատիվ Թագավորական դրամատիկական թատրոնի հանրահայտ դերասանուհու,  ով այդ ժամանակ համարվում էր Շվեդիայի  մեծագույն դերասանուհին։

Թերեզա Էլֆֆորսսը իր կարիերայի ընթացքում մեծ հարգանք էր վայելում, հատկապես որպես թատրոնի ռեժիսոր.

Որպես ռեժիսոր՝ նա կենտրոնացավ  Ֆ. Ա. Դալգրենի, Կ. Աքսել Անրեպի, Եմիլի Լունդբերգի, ինչպես նաև Լորենց Դիտրիխսոնի, Բյոռնստեռնե Բյոռնսոնի և Հենրիկ Իբսենի պիեսների վրա։ Այնուամենայնիվ, նրա ամենամեծ ֆինանսական հաջողությունը Ժյուլ Վեռնի «Աշխարհի շուրջը 80 օրում» պիեսի բեմադրությունն էր,   նա հետագայում  բեմադրեց ավելի փոքր օպերետներ, քանի որ 1870-1880-ական թվականներին Էլֆֆորսս թատերախմբի ծաղկման շրջանում օպերետների մասսայականությունն այնքան մեծ էր, որ ռեժիսոր Էլֆֆորսսը չկարողացավ անտեսել դրանք
:

Նրա թատերախումբը հաջողությամբ ելույթներ  ունեցավ Ստոկհոլմի Յուրգարդստետերնի թատրոնում, ինչպես նաև 1869, 1870, 1874, 1877 և 1878 թվականներին շրջեց Ֆինլանդիայում։

1888 թվականին Էլֆֆորսսը թատերախմբի ղեկավարությունը փոխանցեց Ավգուստ Լինդբերգին (1846-1916), որից հետո նա փոխեց իր անունը Լինդբերգի թատերախումբ։ Էլֆֆորսսը շարունակում էր ելույթ ունենալ Լինդբերգի թատերախմբում մինչև 1893 թվականը։ 1890-1893 թվականների ընթացքում Լինդբերգի թատերախումբն աշխատում էր Գյոթեբորգի Ստորա թատրոնում։ Երբ Լինդբերգի թատերախումբը լուծարվեց 1893 թվականին, նա իր որդու՝ Յուլիուս Էրիկ Էնգելբրեկտ Էլֆֆորսսի (1847-1925) հետ վերադարձավ Ստոկհոլմ, որտեղ էլ մահացավ 1905 թվականին։

## Ծանոթագրություններ

## Արտաքին հղումներ
* Antoinetta Thérèse Elfforss, urn: sbl:15962, Svenskt biografiskt lexikon (art av N. E. Taube.), hämtad 2018-06-18.

## Աղբյուրներ
* Österberg, Carin et al. (1990) *Svenska kvinnor: föregångare, nyskapare* (Lund: Signum) 
* Nordensvan, Georg (1918) *Svensk teater och svenska skådespelare från Gustav III till våra dagar. Andra delen, 1842—1918* (Stockholm: Bonnier)

Կատեգորիա:Թատրոնի շվեդ դերասանուհիներ
Հովիկ Կեուչկերյան

**Հովիկ Կեուչկերյան** (, ), հայկական ծագմամբ իսպանացի կատակերգու, բանաստեղծ, գրող, դերասան և նախկին բռնցքամարտիկ։ Առավել հայտնի է «Թղթե տունը» () հեռուստասերիալում կատարած Բոգոտայի դերով։

## Վաղ տարիներ
Ծնվել է 1972 թվականի նոյեմբերի 14-ին Լիբանանի Բեյրութ մայրաքաղաքում։ Հայրը հայ է, մայրը` իսպանուհի։ 1975 թվականին, երբ նա երեք տարեկան էր, Լիբանանի քաղաքացիական պատերազմի ժամանակ ընտանիքը որոշում է արտագաղթել Իսպանիա։

Մանկությունը և պատանեկությունն անցկացրել է Ալպեդրետեում, որտեղ` հոր բարում, մատուցող է աշխատել։ 20 տարեկան հասակում տեղափոխվել է Մադրիդ, իսկ 1995 թվականին բացել է սեփական` «HK,1» մարզադահլիճը, որը գտնվում է Մադրիդի Հորթալեզա թաղամասում։ Մարզադահլիճը փակվել է 2015 թվականի դեկտեմբերին։

## Մրցանակներ և անվանակարգեր

## Ծանոթագրություններ

## Արտաքին հղումներ
* Պաշտոնական կայք
* 

Կատեգորիա:Դերասաններ այբբենական կարգով
Կատեգորիա:Հայերն Իսպանիայում
Կատեգորիա:Լիբանանահայ բանաստեղծներ
Կատեգորիա:Լիբանանահայ մարզիկներ
Irreplaceable

«**Irreplaceable**» (), ամերիկացի R&B երգչուհի Բիյոնսեի երգը «B'Day» ալբոմից։ Թողարկվել է 2006 թվականին։ Երգը գրել են Բիյոնսեն, Նի Յոն, Թոր Էրիկ Հերմանսենը, Espionage-ը։ Պրոդյուսերներն են Բիյոնսեն և Stargate-ը։

## Երգի մասին
«Déjà Vu» և «Ring the Alarm» հաջող սինգլներից հետո Բիյոնսեն 2006 թվականի դեկտեմբերի 5-ին թողարկել է «Irreplaceable» սինգլը, որը Միացյալ Նահանգներում ալբոմից երրորդ սինգլն էր և երկրորդը` շատ այլ երկրներում։ «Irreplaceable» երգը կոմերցիոն առումով հաջողակ էր։ Քննադատների կարծիքով այն դարձել է Բիյոնսեի գործունեության ամենավաճառված սինգլը («Crazy in Love»-ից հետո) և «B’Day» ալբոմի ամենահաջող թողարկումը։ Սինգլը 10 շաբաթ շարունակ գլխավորել է «Billboard Hot 100» հիթ-շքերթը։ «Irreplaceable»-ը 2007 թվականի ամենավաճառված ամերիկյան սինգլն էր և 2000-ական թվականների ամենահաջող 25-րդ երգը` համաձայն «*Billboard* Hot 100 Songs of the Decade»-ի։

«Irreplaceable»-ը երաժշտական քննադատների կողմից գնահատվել է դրական։ Սինգլի տեսահոլովակի, որում առկա է Բիյոնսեի «Suga Mama» կանանց խմբի առաջին ելույթը, համար Բիոնսեն արժանացել է լրացուցիչ պարգևների։ Ըստ «*[[Rolling Stone]]*» ամսագրի` այն «2000-ական թվականների լավագույն 100 երգեր» ցանկում զբաղեցրել է 60-րդ հորիզոնականը։

## Ստեղծագործությունների ցանկ

## Հիթ-շքերթներ

### Շաբաթական հիթ-շքերթներ

### Տարեկան հիթ-շքերթներ

### Տասնամյակի հիթ-շքերթներ

### Բոլոր ժամանակաների հիթ-շքերթներ

## Հավաստագրումներ

!scope="col" colspan="3"| Mastertone
|-

## Ծանոթագրություններ

 

Կատեգորիա:Բիյոնսեի երգեր
Կատեգորիա:2006 սինգլներ
Կատեգորիա:2006 երգեր
Կատեգորիա:2007 սինգլներ
Կատեգորիա:Ֆեմինիստական երգեր
Կատեգորիա:Երգեր այբբենական կարգով
Կատեգորիա:Ամերիկյան երգեր
Կատեգորիա:Փոփ երգեր
Կատեգորիա:Billboard Hot 100 գլխավորած սինգլներ
Կատեգորիա:Irish Singles Chart գլխավորած սինգլներ
Գոհունակություն

**Գոհունակություն,** երջանկության հուզական ռեակցիան է, անկեղծ պատասխան՝ կատարված ցանկության կամ նպատակին։

## Էություն
Գոհունակության զգացումը սովորաբար առաջանում ու հայտնվում է հիմնական նպատակին հասնելու ժամանակ, և տերմինը հաճախ ասոցացվում է հենց այդպիսի դեպքերի հետ։
աջից|մինի|«Մարդկային գոհունակություն» Էդգարդ Ֆարասին
Երկարաժամկետ նպատակներին առաջնահերթություն տալը որոշ ժամանակ գոհունակությունը հետաձգելու ունակությամբ որպես կանոն դիտվում է որպես առաքինություն։ Այլ մարդկանց վարքի քննադատությունը կարող է այս որակի բացակայության պատճառ դառնալ։

Գոհունակությունը, ինչպես այլ հույզերը  հանդիսանում է վարքի դրդապատճառ և այսպիսով, խաղում է նշանակալի դեր մարդկային սոցիալական համակարգերում։

Իտալացի փիլիսոփա Բենեդետտո Կրոչեն դիտարկել է գոհունակության չորս տեսակ.

* սովորական (գեդոնիստական)
* բարոյական (*soddisfazione etica*)
* բանական (*soddisfazione intellettuale*)
* գեղագիտական (*soddisfazione estetica*):

## Ծանոթագրություններ

## Գրականություն
* Schwartz, Barry; Ward, Andrew;Lyubomirsky, Sonja;Monterosso,John;White, Katherine (November 2002). "Maximizing Versus Satisficing:Happiness Is a Matter of Choice Journal of Personality & Social Psychology". 83 (5): 1178–1197.
* Sponsel, Rudolf: Lebens- und Selbstzufriedenheit als Psychotherapieerfolgskontrolle. Praktische Systematik psychologischer Behandlungsforschung. IEC, Erlangen 1984
* Veenhoven, Ruut: Ist Glück relativ? Uberlegungen zu Glück, Stimmung und Zufriedenheit aus psychologischer Sicht. Report Psychologie, Jg. 16, Juli 1991, S. 14–20.
* Veenhoven, Ruut: Die Lebenszufriedenheit der Bürger. Ein Indicator für die 'Lebbarkeit' von Gesellschaften? in: Noll, H.-H. (Hg.): Sozialberichterstattung in Deutschland. Konzepte, Methoden und Ergebnisse für Lebensbereiche und Bevölkerungsgruppen. Juventa Verlag, München 1997, S. 267–293, ISBN 3-7799-0396-2.
* Borowitz, Eugene B. & Weinman Schwartz, Frances, The Jewish Moral Virtues, Jewish Publication Society, 1999

Կատեգորիա:Առաքինություն
Կատեգորիա:Հույզեր
Գարագուշ (այլ կիրառումներ)

**Գարագուշ** կարող է վերաբերել՝

* Գարագուշ, նախկին հայաբնակ լքված գյուղ Նախիջևանի Ինքնավար Հանրապետության Բաբեկի շրջանում,
* Գարագուշ, լեռ Նախիջևանի Ինքնավար Հանրապետությունում։
Լեոպոլդ Լայեր

**Լեոպոլդ Լայեր** (սլովեներեն՝ **Leopold Layer**, ), 18-19-րդ դարերի սլովեն նկարիչ։

## Կենսագրություն
Լեոպոլդը սլովեն նկարիչ և քանդակագործ Մարկո Լայերի որդին է։ Հենց հորից էլ առել է նկարչության իր առաջին դասերը։ Հետագայում մասնագիտական կրթություն չի ստացել և ուսման թերին լրացրել է ինքնակրթությամբ, նկարչական իր հմտությունները զարգացրել ու կատարելագործել է գերմանացի ու իտալացի վարպետների գործերը կրկնօրինակելով։ Հոր մահից հետո՝ 1808 թվականից, տնօրինել է ընտանեկան արվեստանոցը։ Ժամանակակիցների շրջանում լայն ճանաչման է արժանացել ոչ միայն իր հեղինակած սրբապատկերների ու աշխարհիկ թեմաներով ստեղծագործությունների, այլև Նապոլեոն Բոնապարտի տիրապետության տարիներին կատարած դրամանենգության փորձի, բռնվելու և բանտարկվելու արդյունքում։ Ավանդազրույցի համաձայն՝ բանտարկության տարիներին երդվել է, որ ազատվելու դեպքում կպատկերազարդի Բրեզիեի Աստվածամոր բազիլիկը և, իրոք, 1814 թվականին ազատություն ստանալով՝ կատարել է խոստումը։ Սակայն արվեստի պատմաբաններից շատերի կարծիքով նա այդ աշխատանքը կատարել է նախքան իր բանտարկվելը՝ 1800 թվականին, այսինքն՝ մատուռի շինարարության ավարտին։ Մասնագետները Լեոպոլդ Լայերի՝ աստվածաշնչյան թեմաներով ստեղծած նկարներից հիշատակության արժանի են համարում հատկապես «Մարիամի օգնությունը» և «Վերոնիկան՝ Հիսուսի վարշամակով» գործերը, աշխարհիկ թեմաներով նկարներից՝ «Ինքնանկար կնոջ հետ» և «Վիրաբույժ Հայնեի ընտանիքը» աշխատանքները։
200px|մինի|ձախից
[270px|մինի|Բրեզիեի [բազիլիկի Մարիամ Աստվածածինը]]
Լեոպոլդ Լայերը համարվում է բարոկկո ոճով ստեղծագործած վերջին անվանի նկարիչը սլովենական կերպարվեստի պատմության մեջ, նկարիչ, ով միաժամանակ քայլ է կատարել այդ ասպարեզում ռեալիզմի տարրեր ներմուծելու, արմատավորելու ուղղությամբ։ Նրան աշակերտել, նրանից վարպետության դասեր են առել Յ. Էգարտները, Մ. Գորիննիկը, Գետցլ տոհի նկարիչներից երկուսը։

## Ծանոթագրություններ

Կատեգորիա:Սլովեն նկարիչներ
Կատեգորիա:Սլովենիայի արվեստ
Կատեգորիա:Սլովենացի նկարիչներ
Պոլարոիդ արտ

thumb|275px| SX-70 լուսանկարչական ժապավենի վրա արված նկարի գեղարվեստական մշակման օրինակ:
thumb|275px| Եվս մեկ մանիպուլացիա SX-70 ժապավենի վրա:
**Պոլարոիդ արտ** (), ժամանակակից ուղություն լուսանկարչական արվեստում։

*Polaroid* ընկերության տեսախցիկների կողմից նկարահանված որոշ ակնթարթային լուսանկարներ հարմար են այլընտրանքային մշակման տարբեր ձևերի համար, ինչը թույլ է տալիս հասնել տարբեր գեղարվեստական էֆեկտների։ Նկարիչները կարող էին հետաքրքիր արդյունքների հասնել հատկապես *Polaroid SX-70* - ի լուսանկարները փորձարկելով. դրա համար նրանք օգտագործում էին տարբեր գործիքներ և մեթոդներ. օրինակ, յուղային ներկերով գեղանկարչության էֆեկտ ստանալու համար նրանք էմուլսիա էին չորացնում։ Սակայն, *SX-70* -ը վաղուց դուրս է եկել արտադրությունից, իսկ *Polaroid Originals* –ի նմանատիպ արտադրանքները չունեն նույն գեղարվեստական հատկությունները, ուստի ֆոտոժապավենով փորձարկումները ի վերջո նույնպես ձախողվեցին։

Էմուլսիայի բարձրացմանը կարելի է հասնել *Polaroid*-ի, *Fuji*-ի շերտով բաժանիչ ժապավենի և *Impossible Project*-ի որոշ ժապավենների ջրի մեջ ընկղմումով, իսկ հետո՝ էմուլսիան տեղափոխում են նոր մակերևույթ, ինչպիսիք են փայտը, մետաղը կամ թուղթը։

Պատկերների փոխանցումը ևս մեկ մեթոդ է, որը նկարը անմիջապես շերտազատող ժապավենից տեղափոխում է նոր մակերևույթ։

Պրոֆեսիոնալ նկարիչների և լուսաինկարիչների կողմից *Polaroid*–ի հետ աշխատանքների տեխնիկայի լուսաբանումը արվեստի մեջ հանգեցրեց յուրօրինակ ուղղության ի հայտ գալուն։ Նման լուսանկարներով ակտիվորեն աշխատել են Ստեֆան դե Ժագերը, Ալեն Ֆլեյգը, Դևիդ Հոքնին, Լուկաս Սամարասը։

1981 թվականին արվեստի ֆրանսիացի քննադատ Պիեռ Ռեստանին, որը գրախոսություն գրեց *Ars + Machina I* ցուցահանդեսի կատալոգում, որը տեղի է ունեցել Ռենի մշակույթի տանը, լուսանկարչական աշխատանքների մասին արտահայտվել է հետևյալ կերպ. «Պոլարոիդ-արտը՝ ի դեմս Անդրե Մալյայի, Անժա Մանյելիի, Օդիլ Մուլինեի և Պեդրո Յուարտի, վերջին տարիներին ռազմատենչ հայտարարել է իր մասին և այդ ժամանակից ի վեր մնում է ժամանակակից լուսանկարչության մեջ առավել բաց ուղղություններից մեկը»։

Պաոլո Ջիոլին, ով նմանատիպ գեղարվեստական փորձեր էր կատարում, քննադատների կողմից բնութագրվեց որպես «նեո-պիկտորալիստ»։

Ամերիկյան նկարիչ ԴԷվիդ Հոկնին, դեռ 1980-ականն թվականներից, որպես գեղարվեստական գործիք օգտագործում է ակնթարթային տպագրությունը։ Նա ստեղծում է մեծ չափերի ֆոտոմոնտաժ, որը բաղկացած է մի քանի նկարներից, նա դրանք անվանում էր «ջոյներներ» (*joiners*):

## Ծանոթագրություններ

## Արտաքին հղումներ
* ''Polaroid SX-70'' -ի նկարների վրա փորձերի օրինակներ: 

Կատեգորիա:Ժամանակակից արվեստ
Կատեգորիա:Լուսանկարչության ժանրեր
Դեպի մեծ կյանքը

**«Դեպի մեծ կյանքը»**, հայ բանաստեղծ Հովհաննես Թումանյանի հոդվածներից։

## Պատմություն
Հովհաննես Թումանյանի հոդվածներից՝ գրված 1915 թվականին։

Առաջին անգամ տպագրվել է 1915 թվականին Թիֆլիսի «Հորիզոն» օրաթերթի (№ 113) մայիսի 24-ի համարում։

Այնուհետև տպագրվել է 1940-1959 թվականներին Երևանում լույս տեսած Հովհաննես Թումանյանի երկերի ժողովածուի գիտական հրատարակության չորրորդ հատորում (էջ 311-312)։

Հովհաննես Թումանյանի երկերի լիակատար ժողովածուի 7-րդ հատորում արտատպվել է Թիֆլիսի «Հորիզոն» օրաթերթից։

## Ծանոթագրություններ

Կատեգորիա:1915 գրականությունում
Կատեգորիա:Հովհաննես Թումանյանի հոդվածներ
Կիրիլ Աֆանասև

**Կիրիլ Աֆանասև** (, ), ռուս ճարտարապետ, պրոֆեսոր, արվեստագիտության դոկտոր, ԽՍՀՄ Ճարտարապետների միության հիմնադիր անդամ։

## Կենսագրություն

Կ. Աֆանասևը ծնվել է Օրանիենբաում քաղաքում՝ ցարական բանակի սպայի ընտանիքում։ 1918 թվականից նա ապրել է Մոսկվայում։

1930 թվականին ավարտել է Բարձրագույն գեղարվեստա-տեխնիկական ինստիտուտի ճարտարապետության ֆակուլտետը (Ա. Վեսնինի արհեստանոց), եղել է Ժամանակակից ճարտարապետների միավորման անդամ։ Ուսումնառության հետ համատեղ և ուսումն ավարտելուց հետո աշխատել է Մ. Գինզբուրգի ճարտարապետական արվեստանոցում։ 1932 թվականին տեղափոխվել է Մոսկվայի խորհրդի Ի. Ժոլտովսկու 1-ին ճարտարապետական ստուդիան։

1934-38 թվականներին ըստ Կ. Աֆանասևի նախագծի և վերահսկողությամբ կառուցվել է 10 հարկանի բնակելի շենք «Գեոդեզիա» գործարանի համար, որն այդ ժամանակ ամենամեծ շինությունն էր Զամոսկվորեչեում։ Նույն 1930-ական թվականներին Կ. Աֆանասևը կառուցել է Յարոսլավլի մանկավարժական ինստիտուտի շենքը, տաղավարները Համամիութենական գյուղատնտեսական ցուցահանդեսի տաղավարները (մասնավորապես՝ թիվ 31 «Երկրաբանություն» տաղավարը (նախկինում՝ «Կտավատի և այլ պտղաբուծական մշակաբույսեր»), և իրականացրել է Կասպիյսկ նոր քաղաքի նախագծումը։

Հայրենական մեծ պատերազմի տարիներին նա աշխատել է գերմանացիներից ազատագրված քաղաքների կենսական գործառույթների ապահովման ուղղությամբ (Կրասնոդար, Նովոռոսիյսկ, Տուապսե և այլն)։

Պատերազմից հետո աշխատել է ԽՍՀՄ շինարարության և ճարտարապետության ակադեմիայի պատմության և տեսության ինստիտուտում, զբաղվել է քաղաքային կենտրոնների վերակառուցմամբ, որոնցից էին Ստալինգրադը, Սոֆիան (Բուլղարիա), Կոստրոման, Լուգանսկը։ Դիզայնի հետ մեկտեղ զբաղվել է մանկավարժական (1935 թվականից` Մոսկվայի ճարտարապետական ինստիտուտի պրոֆեսոր, արվեստագիտության դոկտոր` 1954 թվականից) և գիտական գործունեությամբ։ 1955 թվականին դարձել է ԽՍՀՄ ճարտարապետների միության հիմնադիր անդամ։

2001 թվականին նրան շնորհվել է Մոսկվայի ճարտարապետների միության «Ոսկե հատում» մրցանակ։

Մահացել է 2002 թվականին, թաղված է Մոսկվայի Գոլովինսկու գերեզմանատանը։

1938 թվականից մինչև իր մահը Կ. Աֆանասեևն ապրում էր Պյատնիցկայա փողոցում իր կառուցած տանը։

## Մատենագրություն
Հրապարակել է մի շարք հոդվածներ, մենագրություններ և գրքեր` ճարտարապետության տեսության և պատմության մասին։

* Построение архитектурной формы древнерусскими зодчими. М., 1961.
* Ideen — Projekte — Bauten: Sowjetische Architektur 1917/32. Dresden, 1973.
* А. В. Щусев. М., 1978.
* О соразмерности в архитектурных ансамблях Армении (Санаин, Ахпат, Гошаванк). Ереван, 1978.
* Дзвели Шуамта. Тбилиси, 1983.
* Опыт пропорционального анализа. М., 1998.
* Рождение метрополии. Москва 1930—1955. Антология. М., 2005 (в соавт.)

## Ծանոթագրություններ

## Գրականություն

* 
* Московская энциклопедия. Том 1: Лица Москвы. Книга 6: А-Я. Дополнения. — М.: Московские учебники, 2014.

Կատեգորիա:Ռուս ճարտարապետներ
Կատեգորիա:Արվեստագիտության դոկտորներ
Կատեգորիա:Ռուս արվեստագետներ
Զահրա Լարի

**Զահրա Լարի** (), գեղասահորդուհի Արաբական Միացյալ Էմիրություններից, ԱՄԷ-ի կրկնակի չեմպիոնուհի։ Նա համարվում է ԱՄԷ-ի առաջին գեղասահորդուհին, ով հանդես է եկել միջազգային մակարդակներում։ Զահրան դավանում է իսլամ, մրցումներին ելույթ է ունենում հիջաբով, սակայն սրանով հանդերձ նա դարձել է առաջին գեղասահորդուհին։ Նա հույս ունի, որ կդառնա ոգեշնչման աղբյուր շատ այլ երիտասարդ կանանց համար։

### Կենսագրություն
Զահրա Լարին ծնունդով Աբու Դաբիից է։ Նրա մայրիկը ծնունդով Հյուսիսային Կարոլինայից է և ընդունել է իսլամը նախքան Ատլանտայի համալսարանում հորը հանդիպելը։ Զահրան որոշել է գեղասահքով զբաղվել 11 տարեկանից՝ դիտելով «Սառույցի արքայադուստրը» ֆիլմը։ Այժմ նա սովորում է Աբու Դաբիի համալսարանում, որտեղ ուսումնասիրում է հիգիենա և շրջակա միջավայրի անվտանգություն, թեև հույս ունի շարունակել կարիերան գեղասահքում՝  դառնալով մարզիչ։ 2017 թվականին ընդգրկվել է Nike, Inc.-ի գովազդում՝ մուսուլման կանանց մասնակցությամբ։

### Կարիերա
#### Վաղ կարիերա

Լարին չմուշկների վրա առաջին անգամ կանգնել է 13 տարեկանում Զայեդ Սպորտ Սիթիում։ Թեև մայրը սկզբում աջակցում էր նրան, որոշ ժամանակ անցավ, մինչև հայրը թույլատրեց նրան մասնակցելու մրցույթներին, քանի որ նախընտրում էր, որ աղջիկը շարունակի սահել միայն որպես հոբբի։ Սակայն, երբ տեսավ, թե որքան է աղջիկը տարված սպորտով, նա տվեց իր համաձայնությունը։

#### 2011-2012 մրցաշրջան
Միջազգային դեբյուտը պատանեկան մակարդակում տեղի ունեցել 2011-2012 մրցաշրջանում՝ Կանացեիում՝ Եվրոպայի գավաթի առաջնությանը։ Նա հիջաբի վարձակալության պատճառով տուգանք ստացավ, քանի որ այն հագուստի մաս չէր կազմում, ինչպես պահանջում էր Չմշկասահորդների միջազգային միությունը։ Սակայն քննարկելով հարցը Չմշկասահորդների միջազգային միության հետ՝ նրանք փոխեցին կարգը՝ թույլ տալով մրցույթներում հանդես գալ գլխաշորերով։

#### Ազդեցություն
Վավերագրական ֆիլմը Լարիի  և Սառցե արքայադստեր մասին, որը Լարիի կարիերայի վերաբերյալ է և Ուոլթ Դիսնեյի ազդեցությունը նրա վրա, ինչպես նաև հարցազրույցները շատերի հետ, ովքեր մասնակցել են ֆիլմի ստեղծմանը, ներկա պահին գտնվում են նկարահանումների նախապատրաստման փուլում՝ Størmerlige Productions-ում՝ #DreamBigPrincess և Լարիի ընկերության արդյունքում՝ օգնելու կանանց և սպորտաձևերին Միջին Արևելքում և նրա սահմաններից դուրս։

### Ձմեռային ունիվերսիադա-2019
Լարին մասնակցել է Ռուսաստանի Կրասնոյարսկ քաղաքում կայացած Ձմեռային ունիվերսիադա-2019-ին և և դարձել ԱՄԷ-ից առաջին գեղասահորդուհին, ով մասնակցել է Ձմեռային ունիվերսիադային։ Կարճ ծրագրում նա վաստակել է 24,90 միավոր, ինչի արդյունքում էլ հնարավորություն չի ունեցել հայտնվելու եզրափակչում։

## Ծանոթագրություններ

Կատեգորիա:Չեմպիոններ
Amsterdam Airlines

[thumb|[Airbus A320 (PH-AAZ), 2011 թվական]]
**Amsterdam Airlines** ընկերությունը հոլանդական Սկիպհոլ օդանավակայանն սպասարկող բազաին ավիաընկերությունն է։
Ավիաընկերությունը հիմնականում  համագործակցում է տուրիստական գործակալությունների հետ, չարտերային թռիչքներով ուղևորություններ դեպի Թուրքիա և Մարոկկո, ինչպես նաև ապահովում է սկանդինավյան զինզառայողների տեղափոխումը Աֆղանստան և իրականացնում թռիչքներ այլ ավիաընկերությունների համար։

## Պատմություն
Ավիաընկերությունը հիմնադրվել է 2008 թվականին։ Aamsterdam Airlines- ը նախատեսում էր իրականացնել  թռիչքներ հոլանդական տուրօպերատորների համար՝  Airbus A320-200 կամ Boeing 757-200 ինքնաթիռներով
2008 թվականի օգոստոսին  Amsterdam Airlines ընկերությունը թռիք իրականացնելու համար արտոնագիր ստացավ։
2009 թվականին ընլերությունը փոխեց իր տարբերանշանը։
2011 թվականին ընկերությունը սնանկ ճանաչվեց, որպեսզի ստանար դրամական օգնություն։ Աշխատակիցները հոկտեմբեր ամսվա համար աշխատավարձ չէին  ստացել, իսկ ընկերությունը փրկելու նպատակով ղեկավարությունը որոշեց դիմել տեղի իշխանություններին՝ սնանկ ճանաչելու նպատակով։

## Պատկերասրահ
Airbus A320(PH-AAX,PH-AAY,PH-AAZ)


File:Amsterdam Airlines Airbus A320 PH-AAX (2700372375).jpg|Airbus A320 (PH-AAX) 
File:PH-AAX Amsterdam Airlines (3654454086).jpg|Airbus A320 (PH-AAX) 
File:Airbus A320-232, Amsterdam Airlines AN1894497.jpg| Airbus A320 (PH-AAY) 
File:Amsterdam Airliner Airbus A320 PH-AAX landing at Schiphol airport.jpg


## Ծանոթագրություններ

Կատեգորիա:Հոլանդական ավիաուղիներ
Դենի Աբս

**Դենի Աբս** (, ), ուելսցի բրիտանացի բանաստեղծ, արձակագիր, դրամատուրգ։ 20-րդ դարի Ուելսի առաջատար գրողներից մեկն է, որի ստեղծագործության մեջ, ըստ Բրիտանական պոեզիայի հիմնադրամի, նկատվում է Ֆիլիպ Լարկինի, Դիլան Թոմասի ազդեցությունը, ինչպես նաև` Էդվարդ Թոմասի ռազմական թեման։ Բրիտանական կայսրության շքանշանի կոմանդոր (2012 թվական)։

## Կենսագրություն
Դենի Աբսը ծնվել է Քարդիֆում (Ուելս), Հարավային Ուելսի մի շարք կինոթատրոնների սեփականատեր Ռուդոլֆ Աբսի ընտանիքում։ Դենիսը քաղաքական գործիչ Լեո Աբսի և մասնագիտական շրջանակներում հայտնի հոգեվերլուծաբան Ուիլֆրեդ Աբսի կրտսեր եղբայրն է։ Նա սկսել է բժշկություն սովորել Ուելսի քոլեջում, իսկ ավելի ուշ՝ Քինգսի քոլեջում (Լոնդոն)։ Վաղ մանկությունից նա «Կարդիֆ Սիթի» ֆուտբոլային ակումբի կրքոտ երկրպագու էր, ինչը հետագայում արտացոլվել է նրա գրական գործունեության մեջ. ինքն ակտիվորեն զբաղվել է սպորտով։ Երկար ժամանակ, ավելի քան 30 տարի, բանաստեղծության ստեղծումը համատեղել է բժշկական պրակտիկայի հետ։ Նրա առաջին հրատարակությունը՝ «Ամեն կանաչ բանից հետո» ( After Every Green Thing), լույս է տեսել 1949 թվականին։ 1954 թվականին լույս է տեսել նրա ինքնակենսագրական՝ «Ash on a Young Man Sleeve» աշխատանքը։ 1983 թվականից Աբսը հանդիսանում է Թագավորական գրական հասարակության անդամ։

«Collected Poems 1948-1976» նախաբանում Աբսը նշել է, որ նրա բանաստեղծություններն ավելի ու ավելի շատ «հիմնված են իրական փորձի վրա»` և՛ ներքին, և՛ մասնագիտական, և դրանցից շատերը ցույց են տալիս հրեական և ուելսական թեմաների և ավանդույթների հաշտեցումը։

Բանաստեղծը ստացել է բազմաթիվ գրական մրցանակներ և կրթաթոշակներ։ 1971 և 1987 թվականներին նրան շնորհվել են Ուելսի գեղարվեստի մրցանակներ։ 1989 թվականին ստացել է Ուելսի համալսարանի պատվավոր դոկտորի կոչում։

Աբսը մի քանի տասնամյակ ապրել է Լոնդոնի հյուսիս-արևմուտքում, հիմնականում` Համբսթոդում։

2005 թվականին ավտովթարի արդյունքում նրա կինը` Ջոանը, մահացել է, իսկ Դեննին վիրավորվել է` կոտրելով կողոսկրը։ Երկու տարի անց նա հուշեր է հրատարակել իր կնոջ մասին, որը դարձել է Ուելսի տարվա գիրքը։ 2009 թվականին Աբսը հրապարակում է իր հավաքած գործերը։ Նույն թվականին նա ստացել է Ուիլֆրեդ Օուեն պոեզիայի մրցանակ։ 2012 թվականին Եղիսաբեթ IIն Աբսին շնորհել է Բրիտանական կայսրության շքանշանի կոմանդորի կոչում` բանաստեղծության և գրականության մեջ իր վաստակի համար։

Դենի Աբսը մահացել է 2014 թվականի սեպտեմբերի 28-ին, 91 տարեկան հասակում։ Աբսի մահախոսականում The Daily Telegraphը գրել է..

## Ծանոթագրություններ

## Արտաքին հղումներ
* Библиография Д. Абса на сайте Британского совета 

Կատեգորիա:Անգլալեզու բանաստեղծներ
Կատեգորիա:Անգլիացի բժիշկներ
Կատեգորիա:Բանաստեղծներ այբբենական կարգով
Կատեգորիա:Բրիտանացի արձակագիրներ
Կատեգորիա:Բրիտանացի բանաստեղծներ
Կատեգորիա:Բրիտանացի դրամատուրգներ
Կատեգորիա:Լոնդոնի համալսարանի շրջանավարտներ
Կատեգորիա:Հրեա բանաստեղծներ
Կատեգորիա:Ուելսցի գրողներ
Պալացցո Կավալլի

**Պալացցո Կավալլի** (), պալատ իտալական Վենետիկ քաղաքում, որը տեղակայված է Մեծ ջրանցքի Սան Մարկո շրջանում։

## Պատմություն
Պալացցո Կավալլին կառուցվել է 16-րդ դարում և վերակառուցվել ավելի ուշ դարերում։ Պալատը հայտնի է նրանով, որ 19-րդ դարում այստեղ կանգ է առել գրող Ջեյմս Ֆենիմոր Կուպերը Եվրոպայում իր ճանապարհորդության ժամանակ։ Ի սկզբանե եղել է հյուրանոց, ներկայումս այն համարվում է Վենետիկի քաղաքապետարանի մակընթացությունների և տեղատվությունների կանխատեսման կենտրոնի գլխավոր գրասենյակը։

## Տես նաև
* Վենետիկի պալատներ

## Ծանոթագրություններ

## Արտաքին հղումներ
* Կայք

Կատեգորիա:Վենետիկի պալատներ
Կատեգորիա:16-րդ դարի հիմնադրումներ
Կատեգորիա:Վենետիկի տեսարժան վայրեր
Կատեգորիա:16-րդ դարում կառուցումն ավարտված շենքեր և կառույցներ
Պալացցո Սորանցո

**Պալացցո Սորանցո** (), պալատ իտալական Վենետիկ քաղաքում, տեղակայված է Մեծ ջրանցքի վրա, Սան Պաոլո պատմական շրջանում գտնվող համանուն հրապարակում։

## Պատմություն
Պալատը կառուցվել է 14-րդ դարում Սորանցո ազնվական ընտանիքի կողմից (մասնավորապես, նվիրել Վենետիկի 51-րդ դոժին)՝ վենետիկյան գոթիկա ոճով։ Ճակատի անհավասար ձևը բացատրվում է նրանով, որ սկզբնապես այն դուրս էր գալիս Սան Անտոնիո ալիք, որը լցվել էր 1761 թվականին։ Շենքը բաղկացած է երկու մասից՝ «հին տուն» (ձախից, 14-րդ դար) և «նոր տուն» (աջից, 15-րդ դար)։ Նոր մասի ճակատը տարբերվում է սիմետրիայով, իսկ հին ճակատը ասիմետրիկ է։ Պոլիֆորան նախկինում զարդարված է եղել Ջորջոնեի որմնանկարներով, որոնք հետագայում կորցվել էին։

Պալացցոն մինչ օրս գտնվում է Սորանցո ցեղի ժառանգների տիրապետության տակ։ Պալացցոյի կողքին տեղակայվում է պալացցո Կորներ Մոչենիգոն։

## Տես նաև
* Վենետիկի պալատներ

## Ծանոթագրություններ

## Արտաքին հղումներ
* Պաշտոնական կայք

Կատեգորիա:Վենետիկի պալատներ
Կատեգորիա:Վենետիկի տեսարժան վայրեր
Գալինա Կուկլևա

**Գալինա Ալեքսեևնա Կուկլևա** (, ), ռուս բիաթլոնիստ, Օլիմպիական խաղերի չեմպիոն և աշխարհի եռակի չեմպիոն։ ԽՍՀՄ սպորտի վարպետ (1990), Ռուսաստանի սպորտի վաստակավոր վարպետ (1998)։ ԽՍՀՄ (1990 թվականից) և Ռուսաստանի (1993 թվականից, մարզիչ՝ Լ. Գուրև) ազգային հավաքականների անդամ։

Իշիմբայ քաղաքի բիաթլոնի հանրապետական օլիմպիական ռեզերվի մանկապատանեկան մարզադպրոցի սան է։ Մարզիչը եղել է Վ. Նովոժիլովը։

2002-2003 մրցաշրջանի վերջում հայտարարել է պրոֆեսիոնալ սպորտից հեռանալու մասին։

## Կարիերա

### [[Ձմեռային օլիմպիական խաղեր]]
1998 թվականին Նագանոյում կայացած Ձմեռային օլիմպիական խաղերում Գալինա Կուկլևան 7,5 կմ սպրինտում դարձել է օլիմպիական չեմպիոն, ինչպես նաև Ռուսաստանի թիմի կազմում նվաճել է արծաթե մեդալ փոխանցումավազքում։ 2002 թվականի Ձմեռային օլիմպիական խաղերում փոխանցումավազքում դարձել է բրոնզե մեդալակիր։

### Աշխարհի առաջնություններ
Գալինա Կուկլևան Ռուսաստանի թիմի կազմում երեք անգամ դարձել է աշխարհի չեմպիոն փոխանցումավազքում 2000, 2001 և 2003 թվականներին։ 2000 թվականին զանգվածային մեկնարկում և 1999 թվականին Օսլոյում նվաճել է արծաթե մեդալներ փոխանցավազքում։ 1997 թվականին փոխանցավազքում արժանացել է բրոնզե մեդալի։

### Աշխարհի գավաթներ
Հաղթել է աշխարհի գավաթի 9 էտապներում (1996-2000, 2002-2003), նվաճել արծաթե (1996, 2000, 2002-2003) և բրոնզե (1993-1994, 1996-1999, 2002) մեդալներ։

### Եվրոպայի առաջնություն
1996 թվականին դարձել է Եվրոպայի չեմպիոն փոխանցումավազքում։ 1996 թվականին սպրինտում նվաճել է բրոնզե մեդալ։

### Աշխարհի և Եվրոպայի առաջնություններ (պատանեկան)
1990 թվականին դարձել է աշխարհի չեմպիոն, 1992 թվականին՝ աշխարհի առաջնության բրոնզե մեդալակիր։ 1991 թվականի Եվրոպայի առաջնությունում նվաճել է արծաթե մեդալ։

### Ռուսաստանի առաջնություններ
1996 թվականին դարձել է Ռուսաստանի առաջնության արծաթե մեդալակիր։

1997 թվականին ճանաչվել է ամառային բիաթլոնի Ռուսաստանի չեմպիոն։

## Կրթություն
Իշիմբայի թիվ 2 միջնակարգ դպրոցի շրջանավարտ է։ 1998 թվականին ավարտել է Տյումենի պետական համալսարանը։

Տյումենի պետական համալսարանի պրոֆեսոր է։

## Պարգևներ և կոչումներ

* Պատվո շքանշան
* «Հայրենիքին մատուցած ծառայությունների համար» 2-րդ աստիճանի շքանշան (5 մայիսի, 2003) – ֆիզիկական կուլտուրայի և սպորտի զարգացման գործում ունեցած մեծ ավանդի, 2002 թվականին Սոլթ Լեյք Սիթիի Օլիմպիական խաղերում մարզական բարձր նվաճումների համար
* Ռուսաստանի սպորտի վաստակավոր վարպետ
* Իշիմբայայի պատվավոր քաղաքացի

## Ծանոթագրություններ

## Արտաքին հղումներ
* Куклева Галина Алексеевна  // Башкирская энциклопедия / гл. ред. М. А. Ильгамов. — Уфа : ГАУН «Башкирская энциклопедия», 2015—2020. — ISBN 978-5-88185-306-8.
* Профиль IBU
* Профиль на официальном сайте празднования 450-летия добровольного вхождения Башкирии в состав России

Կատեգորիա:Ռուս մարզիկներ
Կատեգորիա:Ռուս բիաթլոնիստներ
Կատեգորիա:«Հայրենիքին մատուցած ծառայությունների համար» շքանշանի 2-րդ աստիճանի մեդալով պարգևատրվածներ
Կատեգորիա:Ռուսաստանի սպորտի վաստակավոր վարպետներ
Կատեգորիա:Ռուս օլիմպիական չեմպիոններ‎
Կատեգորիա:1998 թվականի Ձմեռային օլիմպիական խաղերի չեմպիոններ
Կատեգորիա:ԽՍՀՄ սպորտի վարպետներ
Կատեգորիա:Օլիմպիական չեմպիոններ
Կատեգորիա:ԽՍՀՄ սպորտի վաստակավոր վարպետներ
Կատեգորիա:Պատվո շքանշանի ասպետներ (Ռուսաստան)
Սեմ Ֆենդեր

**Սեմյուել Թոմաս Ֆենդեր** (; ), անգլիացի երգիչ, երգերի հեղինակ, կիթառահար և դերասան։ Դերասանական կարիերայից հետո, նա որպես երգիչ թողարկել է ինքնուրույն մի քանի սինգլներ, անվանվելով BBC-ի Sound of 2018-ից մեկը։ 2018 թվականի հունիսին Դենդերը պայմանագիր է կնքել Polydor Records-ի հետ և թողարկել է իր առաջին մինի ալբոմը՝ «Dead Boys»-ը, 2018 թվականի նոյեմբերին։ Նա հաղթել է 2019 Brit Awards-ի Քննադատների ընտրության մրցանակը և թողարկել առաջին ստուդիական ալբոմը՝ «Hypersonic Missiles»-ը։ 2019 թվականի սեպտեմբերին ալբոմը զբաղեցրել է UK Albums Chart-ի առաջին հորիզոնականը։

## Վաղ տարիներ
Ֆենդերը մեծացել է Անգլիայի հյուսիսարևելքում՝ Նորթ Շիլդս քաղաքում։ Նա հաճախել է John Spence Community ավագ դպրոցը և Whitley Bay High School Sixth Form քոլեջը կիթառահար և ստեղնահար Ջո Աթքինսոնի հետ։ Նա Նյուքասլ Յունայթեդի երկրպագու է։

## Կարիերա
Ֆենդերի հայրը՝ Ալանը, և եղբայրը՝ Լիամը, երգիչներ և երգերի հեղինակներ են։ Լիամը նաև դաշնամուր և հարվածայիններ է նվագում։ 2010 թվականին Սեմի ելույթը փաբում նկատել է Բեն Հովարդի մենեջեր Օուեյն Դեյվիսը, ով վերցրել է նրան որպես հաճախորդ։ 2011 թվականին Սեմը հայտնվել է բրիտանական «Վերա» հեռուսատասերիալի առաջին դրվագներում, կատարելով Լյուք Արմստրոնգի դերը։ Նա նաև կատարել է Դինի դերը «Գայլի արյուն» հեռուստասերիալի առաջին եթերաշրջանի վեցերորդ դրվագում, մինչև երգչի պայմանագիր կնքելը։

Նրա 2017 թվականին «Play God» սինգլը ներառվել է FIFA 19 տեսախաղում։ 2019 թվականին՝ շրջագայությունից հետո, Ֆենդերը մի շարք համերգներ է չեղարկել, ներառյալ Glastonbury փառատոնը, ձայնային կապաններում ունեցած արյունահոսության պատճառով։ Մի ամիս հանգստից հետո նա վերականգնվել է, և ելույթ է ունեցել է Հայդ Պարկում՝ որպես աջակցություն Բոբ Դիլանին և Նիլ Յանգին։ 2019 թվականի սեպտեմբերի 13-ին Ֆենդերը թողարկել է իր առաջին ստուդիական ալբոմը՝ «Hypersonic Missiles»-ը։ Դրան նախորդել են «Hypersonic Missiles», «Will We Talk?» և «The Borders» սինգլները։ 2019 թվականի դեկտեմբերի 10-ին Ֆենդերը թողարկել է նոր թրեք՝ «All Is On My Side» անվանմամբ։

## Սկավառակագրություն
### Ստուդիական ալբոմներ

### Մինի ալբոմներ

### Սինգլներ
#### Որպես առաջնային արտիստ

#### Գովազդային սինգլներ

### Տեսահոլովակներ

## Շրջագայույթւն

## Ծանոթագրություններ

## Արտաքին հղումներ
* Սեմ Ֆենդերը Critics’ Choice Award-ում 
* 

Կատեգորիա:21-րդ դարի անգլիացիներ
Կատեգորիա:21-րդ դարի երգիչներ
Կատեգորիա:Brit Awards մրցանակի դափնեկիրներ
Կատեգորիա:Ալտերնատիվ ռոք երաժիշտներ
Կատեգորիա:Անգլիացի դերասաններ
Կատեգորիա:Անգլիացի երաժիշտներ
Կատեգորիա:Անգլիացի երգիչ-երգահաններ
Կատեգորիա:Անգլիացի երգիչներ
Կատեգորիա:Անգլիացի կիթառահարներ
You Don't Own Me

«**You Don't Own Me**» (), ամերիկյան հայտնի երգ, որը ձայնագրվել է 1964 թվականին երգչուհի Լեսլի Գորի կողմից։

## Երգի մասին
1964 թվականին ամերիկյան ազգային փոփ հիթ-շքերթում զբաղեցրել է երկրորդ հորիզոնականը՝ Բիթլզի «I Want to Hold Your Hand» երգից հետո։ Հետագայում երգի քավեր տարբերակները կատարել են «The Tremeloes»-ը, Դասթի Սպինգֆիլդը, «Rasputina»-ն, Քլաուս Նոմին, Ջոան Ջետը և «The Blow Monkeys», իսկ Դալիդան կատարել է երգի ֆրանսերեն տարբերակը՝ «Je ne sais plus»:

1987 թվականին երգը հնչել է «Կեղտոտ պարեր» երաժշտական ֆիլմում, իսկ մեկ տարի անց, որպես երաժշտական թեմա, օգտագործվել է Ջոն Ուոթերսի «Մազերի լաք» ֆիլմում։ 1996 թվականին «Առաջին կանանց ակումբ» ֆիլմի եզրափակիչ մասում երգը կատարել են Բեթ Միդլերը, Գոլդի Հոունը և Դայան Քիթոնը։ 2012 թվականին «Ամերիկյան սարսափ պատմություն։ Հոգեբուժարան» սերիալի երկրորդ եթերաշրջանում օգտագործվել է որպես սաունդթրեք, որի հնչողության ներքո պարել է դիվահար քույր Մերի Յունիսը։ 2016 թվականին որպես սաունդթրեք հնչել է «Ինքնասպանների ջոկատ» ֆիլմում։

2010 թվականին ռեփեր Էմինեմը երգի սեմփլն օգտագործել է իր *«[[Recovery]]»* ալբոմի «Untitled» երգում։

## Ծանոթագրություններ

Կատեգորիա:1964 սինգլներ
Կատեգորիա:1981 սինգլներ
Կատեգորիա:2015 սինգլներ
Կատեգորիա:Երգեր այբբենական կարգով
Կատեգորիա:Փոփ երգեր
Կատեգորիա:Ֆեմինիստական երգեր
Listen (երգ, Բիյոնսե)

**«Lísten»** (), ամերիկացի երգչուհի Բիյոնսեի երգը «B’Day» ստուդիական երկրորդ ալբոմից։

## Երգի մասին
Երգը գրել են Հենրի Քրիգերը, Սքոթ Քաթլերը, Էնն Փրևենը և Բիյոնսեն։ 2006 թվականին, որպես համապրոդյուսեր, հանդես են եկել՝ «The Underdogs»-ը, Մեթ Սալիվանը և Ռենդի Սփենդլոուվը «Երազանքների աղջիկներ» մյուզիքլի համար, որտեղ Բիյոնսեի կերպարը՝ Դինա Ջոնսը, երգում է այս երգը՝ այդ կերպ արտահայտելով իր անկախությունն ամուսնու վերահսկողությունից։ «Columbia Records»-ը 2006 թվականի դեկտեմբերի 5-ին  թողարկել է «Listen» երգը որպես «Dreamgirls: Music from the Motion Picture» ֆիլմի սաունդթրեքի առաջատար սինգլ։ Երգի իսպաներեն տարբերակը («Oye») ներառվել է «Irreemplazable» մինի ալբոմում և «B’Day» ալբոմի իսպանական տարբերակում։

## Ստեղծագործությունների ցանկ

## Հիթ-շքերթներ
### Ամենշաբաթյա հիթ-շքերթներ

## Ծանոթագրություններ

Կատեգորիա:Բիյոնսեի երգեր
Կատեգորիա:2007 սինգլներ
Կատեգորիա:2006 երգեր
Կատեգորիա:2007 երգեր
Կատեգորիա:Ֆեմինիստական երգեր
Կատեգորիա:Ամերիկյան երգեր
Կատեգորիա:Երգեր այբբենական կարգով
Էդիսոն Ռեյ

**Էդիսոն Ռեյ Իսթերլինգ** (, ), ամերիկացի պարուհի, որն առավել հայտնի է TikTok-ի թրենդային պարերով։ 2020 թվականի հուլիսի դրությամբ նա հարթակում ունի 3 միլիարդ լայք և 52 միլիոն հետևորդ։ Համարվում է ամենաշատ հետևորդներ ունեցողներից երկրորդը։

Ավստրալիացի ռեփեր The Kid Laroi-ը գրել է երգ, որը կոչվել է նրա անունով։

## Կենսագրություն
Էդիսոն Ռեյ Իսթերլինգը ծնվել է 2000 թվականի հոկտեմբերի 6-ին, Լուիզիանա նահանգի Լաֆայետ շրջանում, Մոնտի Լոպեսի և Շերի Իթերլինգի ընտանիքում։ Նա ունի երկու եղբայր՝ Էնզոն և Լուկասը։ Մեծացել է Լաֆայետում։ Պարուհին այցելել է Լուիզիանա նահանգի Շրիվպորտ քաղաքում գտնվող Գոլգոֆայի բապտիստական ակադեմիան։

Նա TikTok-ի The Hype House համատեղ խմբի մի մասն է, 18 այլ մասնակիցների հետ, ներառյալ Չարլի Դ'Ամելիոն և Դիքսի Դ'Ամելիոն։

2020 թվականի հունվարին Իսթերլինգը պայմանագիր է կնքել WME գործակալության հետ։

## Հանրային պատկեր
TikTok-ի հաջողությունը ստիպել է նրան աշխատել այնպիսի ընկերությունների հետ, ինչպիսիք են Reebok-ը, L'Oréal-ը, Hollister-ը և American Eagles-ը։ 2020 թվականի հուլիսին նա համագործակցեց American Eagles-ի հետ՝ բրենդի #AExME Back to School '20 գովազդի արշավում, քանի որ ապրանքանիշն արեց իր առաջին վիրտուալ ֆոտոշարքը, որը ներառում էր կադրեր Էդիսոնի ննջասենյակում՝ համաճարակի պատճառով։
 
 2021 թվականի մարտի 26-ին Ռեյը մասնակցեց Ջիմի Ֆելոնի The Tonight Show շոուին։ Ռեյը Ֆելոնին սովորեցրել է ութ վիրուսային TikTok պար և խիստ քննադատության է ենթարկվել պարերի սկզբնական ստեղծողներին չնշելու համար։ Արձագանքների մեծ մասը եկել է Twitter-ից, որտեղ մարդիկ պնդում էին, որ դա համակարգային ռասիզմի օրինակ է, քանի որ պարերի ստեղծողների մեծ մասը սևամորթ են։ Ռեյն այս վեճն ուղղեց TMZ-ին` պնդելով. «Կարծում եմ, որ նրանք բոլորն էլ վերագրվել են YouTube-ի սկզբնական հրապարակմանը, բայց շոուի ժամանակ դժվար է նշել։ Բայց նրանք բոլորն էլ գիտեն, որ ես իրենց շատ եմ սիրում և, այսպիսով, ես աջակցում եմ բոլորին։ Եվ հուսով ենք, որ մի օր մենք բոլորս կարող ենք հանդիպել և պարել միասին»։
 
 Նյու Յորքում, շարունակվող COVID-19 համաճարակի ժամանակ, Ֆելոնի շոուում ելույթ ունենալուց հետո, Ռեյը կրում էր այն, ինչ թվում էր, թե ձեռքի ապակյա դեմքի պաշտպանիչ էր, որը երկրպագուները քննադատում էին կորոնավիրուսի դեմ բավականաչափ պաշտպանված չլինելու համար։
 
 Ռեյը հետագա հսկողության տակ հայտնվեց 2022 թվականի օգոստոսին, երբ նա Instagram-ում հակասական գրառում արեց՝ կրծկալով և բիկինիով, որտեղ գրված էր «Հայր», «Որդի» և «Սուրբ Հոգի», որը շատ քրիստոնյաների կողմից համարվում էր հայհոյանք։ Նա ջնջել է գրառումը՝ առանց այդ հարցի վերաբերյալ մեկնաբանություն տալու։

## Ծանոթագրություններ

## Արտաքին հղումներ
* 
* 

Կատեգորիա:21-րդ դարի ամերիկացի կանայք
Կատեգորիա:Ամերիկացի դերասանուհիներ
Կատեգորիա:Ամերիկացի ինտերնետային աստղեր
Կատեգորիա:Ամերիկացի հեռուստապրոդյուսերներ
Կատեգորիա:Ամերիկացի պարուհիներ
Կատեգորիա:Ամերիկացի տիկտոկերներ
Կատեգորիա:Ամերիկացիներ անգլիական սերմամբ